Aslaug Odnes

Aslaug Odnes (født 13. januar 1922 i Drangedal i Telemark, død 9. august 2003 i Arendal) var en norsk tekstilkunstner, bosatt i Risør.  Hun arbeidet i hovedsak med tekstil/vev og akvarell. Hun er mor til tekstilkunstner Tove Odnes Jensen, også bosatt i Risør«Trofast kulturbærer», Fædrelandsvennen 17. desember 2003.. 

Odnes var utdannet ved Statens lærerhøgskole i forming (1945-48) og Else Kjeldahl vevskole i Lunde 1949. Hun har også vært rektor ved Risør husflidskole i perioden 1949-1989 og lærer ved Voss husflidskule. Hun har hatt en rekke separatutstillinger lokalt, og deltatt på mange gruppe-/kollektivutstillinger. Odnes har blant annet deltatt fire ganger på Sørlandsutstillingen (siste gang i 1977), fem ganger på Telemarksutstillingen, (siste gang i 1975), Nordenfjeldske Kunstindustrimuseum i Trondheim (1978) og på utstillingen «Med pomp og prakt» i Kristiansand (1988). I 1974 mottok Odfjell Aust-Agder fylkeskulturpris. Hun er tre ganger innkjøpt av Norsk kulturråd (1984, 1986 og 1991) og er også innkjøpt av flere kommuner på Sørlandet. I 1993 mottok hun Bypleieprisen i Risør.Minge, Hans Otto: Norske billedkunstnere Agder, 1999, s. 124.

Aslaug Odnes var medlem av Norske billedkunstnere Agder (NBK-Agder) og Norske kunsthåndverkere (NK).

 Referanser 

Kategori:Norske kunsthåndverkere
Kategori:Norske tekstilkunstnere